wannaphong/clean_thaiwikipedia huggingface dataset:
# การเกิดโดยไม่ผสมพันธุ์
การเจริญเป็นตัวอ่อนโดยไม่ต้องผสมพันธุ์ (;) เป็นการสืบพันธุ์ที่พบในพวกไรน้ำ พวกผึ้งหรือตัวต่อ เป็นต้น เป็นการกระบวนการสืบพันธุ์โดยเกิดการเจริญเติบโตของไข่ (Egg) หรือเซลล์สืบพันธุ์เพศเมียจะเจริญไปเป็นตัวอ่อน หรือเป็นสิ่งมีชีวิตตัวใหม่ โดยไม่ได้รับการผสมพันธุ์หรือเกิดการปฏิสนธิกับเซลล์สืบพันธุ์ของเพศผู้ คำนี้มาจากภาษากรีก παρθένος, parthenos, หมายถึง "พรหมจรรย์", และ γένεσις, genesis, หมายถึง "เกิด".Liddell, Scott, Jones. γένεσις A.II, A Greek-English Lexicon, Oxford: Clarendon Press, 1940. q.v..
 อ้างอิง
# สกุลไซเลอร์อัส
สกุลไซเลอร์อัส  เป็นสกุลของปลาน้ำจืดสกุลหนึ่ง ในวงศ์ปลาเนื้ออ่อน (Siluridae) ใช้ชื่อสกุลว่า Silurus (/ไซ-เลอร์-อัส/)

โดยถือว่าเป็นปลาหนัง (Siluriformes) ที่มีขนาดใหญ่ อาจยาวได้ถึง 3 เมตร และหนักได้เป็นร้อยกิโลกรัม พบกระจายพันธุ์ทั้งในทวีปยุโรปและเอเชียตะวันออก เป็นปลาที่กินไม่เลือก และมีอัตราการเจริญเติบโตที่เร็วมาก

มีลักษณะโดยรวม คือ มีลำตัวยาวแบนข้าง หัวมีขนาดเล็ก นัยน์ตาอยู่เหนือมุมปาก มีหนวด 2 คู่ ที่ริมฝีปากบน 1 คู่ และที่คาง 1 คู่ ครีบหลังเล็กอยู่หน้าล้ำครีบท้อง ครีบอกสั้น และยาวไม่ถึงฐานของครีบท้อง มีฟันที่กระดูกเพดานปากชิ้นกลางอยู่รวมกัน 1 กลุ่ม ครีบหางตัดตรงหรือเว้าเล็กน้อย ครีบก้นยาวแต่ไม่ต่อรวมถึงครีบหางหน้า 16, สาระน่ารู้ปลาน้ำจืดไทย เล่ม ๒ โดย สมโภชน์ อัคคะทวีวัฒน์ (พ.ศ. 2547) ISBN 974-00-8738-8

การจำแนก
พบทั้งหมด 14 ชนิดจาก fishbae.org 
 Silurus aristotelis Garman, 1890 
 Silurus asotus Linnaeus, 1758 
 Silurus biwaensis (Tomoda, 1961) 
 Silurus chantrei Sauvage, 1882
 Silurus duanensis X. Y. Hu, J. H. Lan & C. G. Zhang, 2004
 Silurus glanis Linnaeus, 1758 
 Silurus grahami Regan, 1907
 Silurus lanzhouensis H. L. Chen, 1977
 Silurus lithophilus (Tomoda, 1961)
 Silurus mento Regan, 1904
 Silurus meridionalis H. L. Chen, 1977
 Silurus microdorsalis (T. Mori, 1936)
 Silurus soldatovi G. V. Nikolskii & Soin, 1948 
 Silurus triostegus Heckel, 1843
# ทูเฟซ
ทูเฟซ (ชื่อจริง: ฮาร์วีย์ เดนท์ (Harvey Dent)) เป็นตัวละครตัวร้ายในหนังสือการ์ตูนชุดของสำนักพิมพ์ดีซีคอมิกส์ มีบทบาทหลักเป็นศัตรูของแบทแมน ปรากฏตัวครั้งแรกใน ดีเท็คทีฟ คอมิกส์ เล่มที่ 66 (สิงหาคม 1942) สร้างสรรค์โดยบ๊อบ เคน และบิล ฟิงเกอร์ เขาเป็นอัยการเขตของเมืองกอธแฮมและเป็นมิตรของแบทแมน แต่เกิดอาการเสียสติหลังจากถูกซาล มาโรนี สาดน้ำกรดใส่ระหว่างขึ้นศาล ทำให้ใบหน้าซีกซ้ายของเขาเสียโฉมอย่างร้ายแรง จากนั้นจึงเปลี่ยนตัวเองให้เป็นทูเฟซ เข้าสู่หนทางอาชญากร ตัดสินใจดีร้ายด้วยการโยนเหรียญ แต่เดิมนั้นตัวละครทูเฟซจะก่ออาชญากรรมที่มีลักษณะเฉพาะเกี่ยวกับเลข 2 เช่น ปล้นธนาคารแห่งชาติแห่งที่ 2 ประจำเมืองก็อตแธม ในเวลา 2:00 น. วันที่ 2 เดือนกุมภาพันธ์ เป็นต้น

บ๊อบ เคน ผู้สร้างแบทแมน เขียนไว้ในอัตชีวประวัติว่าตัวละครทูเฟซได้รับแรงบันดาลใจมาจาก ดอกเตอร์เจกิลกับมิสเตอร์ไฮด์ ของโรเบิร์ต หลุยส์ สตีเวนสัน โดยเฉพาะฉบับที่ทำเป็นภาพยนตร์ ค.ศ. 1931 ซึ่งเขาได้ดูตอนเป็นเด็ก ในตอนที่เขากับบิล ฟิงเกอร์ สร้างตัวละครทูเฟซขึ้นมา เขายังไม่ได้หานิยายต้นฉบับมาอ่านแต่อย่างใด แรงบันดาลใจบางส่วนยังมาจากตัวละครจากพัลพ์ แม็กกาซีนอย่างแบล็ค แบ็ทซึ่งเคยถูกกรดสาดใส่ใบหน้ามาก่อนBob Kane, Batman and Me (Foestfille, CA: Eclipse Books 1989), pg 108-110 ในเวลาต่อมาผู้เขียนต่าง ๆ ได้เขียนให้ทูเฟซมีความหมกมุ่นในเรื่องเกี่ยวกับทวิลักษณ์ โชคชะตา ซึ่งเป็นผลมาจากโรคจิตเภท โรคอารมณ์สองขั้ว และโรคดิสโซสิเอทีฟบุคลิกภาพหลายแบบ มีความย้ำคิดย้ำทำที่จะตัดสินใจในเรื่องสำคัญ ๆ ด้วยการโยนเหรียญซึ่งด้านหนึ่งถูกขูดเป็นกากบาท ในยุคหลังยังมีการกำหนดเพิ่มเติมว่าสมัยก่อนฮาร์วีย์ เดนท์ เคยเป็นเพื่อนกับเจมส์ กอร์ดอน และแบทแมน

ทูเฟซปรากฏตัวในสื่อหลาย ๆ อย่างที่เกี่ยวข้องกับแบทแมน รวมไปถึงวิดีโอเกม ภาพยนตร์การ์ตูน และภาพยนตร์แบทแมน โดยมีบิลลี ดี วิลเลียมส์แสดงเป็นฮาร์วีย์ เดนท์ ในภาพยนตร์ แบทแมน ภาคแรก ทอมมี ลี โจนส์แสดงเป็นทูเฟซใน แบทแมน ฟอร์เอเวอร์ และอารอน เอคฮาร์ท แสดงเป็นทั้งฮาร์วีย์ เดนท์และทูเฟซ ใน แบทแมน อัศวินรัตติกาล นอกจากนี้ริชาร์ด โมลล์ยังให้เสียงฮาร์วีย์ เดนท์ และทูเฟซ ในภาพยนตร์การ์ตูน Batman: The Animated Series ตัวละครทูเฟซถูกจัดอันดับให้อยู่ในลำดับที่ 12 ของ 100 สุดยอดตัวร้ายจากหนังสือการ์ตูนตลอดกาล ของ IGN

ประวัติ
ทูเฟซปรากฏตัวครั้งแรกใน ดีเทคทีฟ คอมิกส์ #66 ด้วยชื่อ ฮาร์วีย์ "อพอลโล" เคนท์ เนื้อเรื่องยุคหลังเปลี่ยนชื่อของเขาเป็น "ฮาร์วีย์ เดนท์" เพื่อเลี่ยงความสัมพันธ์กับซูเปอร์แมน (คลาร์ก เคนท์)

ความสามารถและอาวุธ
ก่อนเขาจะกลายเป็นทูเฟซ ฮาร์วีย์ เดนท์มีชื่อเสียงในฐานะทนายความที่ดีที่สุดในเมืองก็อตแธมและความเชี่ยวชาญในด้านกฎหมายอาญา

หลังกลายเป็นทูเฟซ เดนท์มีความหมกมุ่นเกี่ยวกับทวิลักษณ์และมักจะก่ออาชญากรรมที่เกี่ยวข้องกับเลข 2 เช่น ปล้นอาคารหมายเลข 2, ก่อเหตุเวลา 22.22 นาที, ใช้ปืนลูกซองแฝดหรือปืนลำกล้องคู่ โดยเดนท์ตัดสินใจโดยการโยนเหรียญหัว-ก้อย

ใน Batman: Face to Face เปิดเผยว่าแบทแมนได้ฝึกเดนท์ในด้านศิลปะการต่อสู้และการแกะรอย นอกจากนี้เดนท์ยังมีความชำนาญในการใช้อาวุธหลายชนิดและยิงปืนได้อย่างแม่นยำ

ในสื่ออื่น
ภาพยนตร์
thumb|right|ทูเฟซในแบทแมน อัศวินรัตติกาล
 บิลลี ดี วิลเลียมส์ รับบทเป็นฮาร์วีย์ เดนท์ ในภาพยนตร์ แบทแมน (ค.ศ. 1989)
 ทอมมี ลี โจนส์ รับบทเป็นฮาร์วีย์ เดนท์ ในภาพยนตร์ แบทแมน ฟอร์เอฟเวอร์ ศึกจอมโจรอมตะ (ค.ศ. 1995)
 อารอน เอคฮาร์ท รับบทเป็นฮาร์วีย์ เดนท์ ในภาพยนตร์ แบทแมน อัศวินรัตติกาล (ค.ศ. 2008)
# ซือเปร์ลีก
ซือเปร์ลีก (, Super League) เป็นการแข่งขันฟุตบอลลีกอาชีพสำหรับสโมสรในประเทศตุรกี โดยเป็นการแข่งขันในระดับสูงสุดของระบบฟุตบอลลีกตุรกี อยู่ภายใต้การควบคุมดูแลของ สมาคมฟุตบอลตุรกี ในฤดูกาลปัจจุบันมีสโมสร 21 ทีมเข้าร่วมแข่งขันและมีทีมที่ต้องตกชั้น 4 ทีม และจะมีทีมเลื่อนชั้นขึ้นมาในฤดุกาลหน้า 3 ทีม จะทำให้ลีกมี 20 สโมสรในฤดูกาลต่อ ๆ ไป โดยฤดูกาลปัจจุบันแต่ละทีมต้องแข่งขันทีมละ 40 นัด รวม 400 นัด แข่งขันระหว่างเดือนกันยายน–พฤษภาคม ในช่วงวันศุกร์–จันทร์

โดยสโมสรที่ได้อันดับ 1 และอันดับ 2 จะได้สิทธิ์ไปแข่งขันในรายการยูฟ่าแชมเปียนส์ลีก และสโมสรที่ได้อันดับ 3 จะได้ไปเล่นในรายการยูฟ่ายูโรปาลีก ซึ่งปัจจุบันมีทั้งหมด 5 สโมสรที่เคยคว้าแชมป์ลีกสูงสุดของประเทศ  

 สโมสรที่เข้าร่วมซือเปร์ลีก (ฤดูกาล 2022–23) 

 สโมสร ที่ตั้ง สนาม ความจุ Adanaspor อาดานา KozArena 36,117 Akhisar Belediyespor Manisa Manisa 19 Mayıs Stadium 16,597 Alanyaspor Alanya Alanya Oba Stadium 15,000 Antalyaspor Antalya Antalya Arena 33,032 เบชิกทัช อิสตันบูล Vodafone Arena 41,903 Bursaspor บูร์ซา Timsah Arena 43,877 Çaykur Rizespor Rize Yeni Rize Şehir Stadı 15,485 เฟแนร์บาห์แช อิสตันบูล Ülker Stadium 50,509 กาลาทาซาไร อิสตันบูล สนามกีฬาทืร์คเทเลคอม 52,652 Gaziantepspor กาซีอันเตป Gaziantep Arena 35,558 Gençlerbirliği อังการา Ankara 19 Mayıs Stadium 19,209 อิสตันบูล บาซัคเซเฮอร์ อิสตันบูล Başakşehir Fatih Terim Stadium 17,800 Karabükspor Karabük Dr. Necmettin Şeyhoğlu Stadium 14,200 คาซึมพาชา อิสตันบูล Recep Tayyip Erdoğan Stadium 14,234 Kayserispor ไกเซรี Kadir Has Stadium 32,864 Konyaspor Konya Torku Arena 42,276 Osmanlıspor อังการา Osmanlı Stadyumu 19,626 ทรับซอนสปอร์ Trabzon Akyazi Stadium 41,513

 ทีมชนะเลิศ 
สโมสรชนะเลิศปีที่ชนะเลิศ กาลาทาซาไร20px20px20px20px 24 1962, 1963, 1969, 1971, 1972, 1973, 1987, 1988, 1993, 1994, 1997, 1998, 1999, 2000, 2002, 2006, 2008, 2012, 2013, 2015, 2018, 2019, 2022–23, 2023–24 เฟแนร์บาห์แช20px20px20px 19 1959, 1961, 1964, 1965, 1968, 1970, 1974, 1975, 1978, 1983, 1985, 1989, 1996, 2001, 2004, 2005, 2007, 2011, 2014  เบชิกทัช20px20px20px 15 19571, 19581, 1960, 1966, 1967,  1982, 1986, 1990, 1991, 1992, 1995, 2003, 2009, 2016, 2017 แทรปซอนสปอร์20px 6 1976, 1977, 1979, 1980, 1981, 1984 บูร์ซาสปอร์ 1 2010อิสตันบูล บาซัคเซเฮอร์ 12020
บันทึก
# หมู่เกาะซอโลเวตสกี
หมู่เกาะซอโลเวตสกี  เป็นหมู่เกาะในประเทศรัสเซีย ในอ่าวโอเนกา ทางตะวันตกเฉียงใต้ของทะเลขาว ในอาร์คันเกลสค์โอบลาสต์ เดินทางเข้าถึงหมู่เกาะโดยสนามบินซอโลเวตสกี แต่เดิมเป็นสถานที่เนรเทศ นับตั้งแต่ทศวรรษ 1970 เป็นแหล่งอนุรักษ์ทางประวัติศาสตร์และธรรมชาติ

ซอโลเวตสกี
ซอโลเวตสกี
ซอโลเวตสกี
หมวดหมู่:แคว้นอาร์ฮันเกลสค์
# การแลกเปลี่ยนชิ้นส่วนระหว่างโครมาทิดพี่น้อง
การแลกเปลี่ยนชิ้นส่วนระหว่างโครโมโซมคู่พี่น้อง (;SCE) เป็นการแลกเปลี่ยนสารพันธุกรรมระหว่างโครโมโซมคู่พี่น้องหรือซิสเตอร์โครมาติด (sister chromatids) ถูกค้นพบครั้งแรกโดยใช้การย้อมสีแบบจิมซา ระหว่างซิสเตอร์โครมาติดในการแบ่งเซลล์ระยะก่อนแอนาเฟส พบว่ามีบางชิ้นส่วนที่ถูกย้อม ส่งต่อไปยังโครโมโซมคู่พี่น้องที่ไม่ได้ย้อม

เหตุผลของการแลกเปลี่ยนชิ้นส่วนไม่ทราบแน่นอน แต่ใช้เป็นตัวทดสอบการก่อกลายพันธุ์ของสารพิษ การแลกเปลี่ยนตั้งแต่ 14-100 จุดขึ้นไปถือว่าไม่ปกติ พบในโรคบางชนิดเช่น Bloom syndrome ที่มีการแลกเปลี่ยน 100-160 จุดต่อการแบ่งเซลล์แบบไมโอซิส การแลกเปลี่ยนที่ความถี่สูงมีความเกี่ยวข้องกับการเกิดเนื้องอกและพบบ่อยในผู้ป่วย B51(+) Behçet's disease.
 อ้างอิง
# ปลาเวลส์
ปลาเวลส์  ปลาน้ำจืดขนาดใหญ่ชนิดหนึ่ง ในวงศ์ปลาเนื้ออ่อน (Siluridae)

จัดเป็นปลาน้ำจืดที่มีขนาดใหญ่มาก โดยถือว่าเป็นหนึ่งในปลาน้ำจืดที่มีขนาดใหญ่ที่สุดในโลก และถือว่าเป็นปลาหนัง (Siluriformes) ชนิดหนึ่งที่มีขนาดใหญ่ที่สุดในโลก มีลักษณะเหมือนปลาในสกุลเดียวกันชนิดอื่นทั่วไป มีลำตัวสีน้ำตาลและมีจุดสีดำเป็นกระ กระจายอยู่ทั่วลำตัว หัวมีขนาดใหญ่ มีหนวดที่มุมปาก 2 คู่ยาว ปากกว้างมาก ตามีขนาดเล็กWels catfish 

มีความยาวได้ถึง 3 เมตร โดยสถิติโลกที่มีบันทึกไว้ คือ น้ำหนัก 250 ปอนด์ ความยาว 8.5 ฟุต ที่ตอนเหนือของอิตาลีหนุ่มอิตาลีตกปลาดุกยักษ์หนัก113กก.ทุบสถิติยุโรป จากไทยรัฐ

มีถิ่นกำเนิดในยุโรปตอนกลาง ไปจนถึงเอเชียกลาง โดยเฉพาะในประเทศรัสเซีย แต่สามารถที่จะเพาะขยายพันธุ์ได้ในที่เลี้ยง จึงมีการนำเข้าจากสหราชอาณาจักรไปปล่อยในแหล่งน้ำของสเปนจนกลายเป็นชนิดพันธุ์ต่างถิ่น ตั้งแต่ทศวรรษที่ 50

เป็นปลาที่หากินเพียงลำตัวตัวเดียว กินอาหารโดยไม่เลือกแม้กระทั่ง สัตว์ปีก หรือสัตว์เลี้ยงลูกด้วยนม หรือแม้แต่กินพวกเดียวกันเอง จนทำให้มีคำเล่าลือกันในยุคกลางว่ากินกระทั่งมนุษย์ หรือมีการผ่าท้องแล้วเจอเศษซากชิ้นส่วนมนุษย์อยู่ภายในThe Frankenstein Fish, "Nick Baker's Weird Creatures". สารคดีทางอนิมอลพลาเน็ต ทางทรูวิชั่นส์: พฤหัสบดีที่ 31 มกราคม 2556 แต่โดยปกติแล้ว อาหารคือ กุ้ง, ปู และปลา  หากินในเวลากลางคืน มีพฤติกรรมการขยายพันธุ์ โดยตัวผู้จะเป็นผู้ดูแลไข่จนฟักเป็นตัว

ด้วยความที่เป็นปลาที่มีขนาดใหญ่ จึงนิยมตกกันเป็นเกมกีฬา โดยเฉพาะในทวีปยุโรป ซึ่งสามารถตกได้ด้วยมือเปล่าได้ ด้วยการสวมถุงมือที่ยาวถึงต้นแขน แล้วใช้มือล้วงเข้าไปในโพรงที่ปลาอาศัย แล้วดึงปลาออกมาด้วยการให้ปลางับที่มือ

นิยมปรุงเป็นอาหาร และนิยมเลี้ยงกันเป็นปลาสวยงามและแสดงในพิพิธภัณฑ์สัตว์น้ำ โดยเฉพาะในตัวที่เป็นสีขาวล้วนปลาเวลส์เผือกยักษ์ใหญ่ที่สุดในประเทศไทย ... ที่เชียงใหม่ ซู อควาเรียม
# เห็บโค
เห็บโค (หรือ Rhipicephalus microplus) เป็นปรสิตภายนอกของสัตว์หลายชนิดเช่น  ม้า ลา แพะ แกะ กวาง หมู หมา และสัตว์ป่าบางชนิด ที่มีความสำคัญต่อโคและกระบือในเขตร้อนชื้น ส่วนใหญ่พบในเอเชีย บางส่วนของออสเตรเลีย มาดากัสการ์ แอฟริกาตะวันตกเฉียงใต้ บริเวณทะเลแคริบเบียน อเมริกาใต้ และ อเมริกากลาง รวมทั้ง เม็กซิโก เคยพบในสหรัฐอเมริกา ตามแนวชายแดนที่ติดต่อกับเม็กซิโก

เห็บทุกระยะในชีพจักรต้องการเลือด  เห็บระยะตัวอ่อน (larvae) ต้องดูดกินเลือดจนอิ่มตัวก่่อนจะลอกคราบเป็นระยะตัวกลางวัย (nymph) เห็บระยะตัวเต็มวัยจะเกาะและอาศัยบนตัวโคในทุกระยะของการเจริญเติบโต จากนั้นเพศเมียจะต้องกินเลือดจนอิ่มตัว (engorge) ก่่อนที่จะลงสู่พื้นเพื่อหาที่เหมาะสมในการวางไข่พิทยา ภาภิรมย์ สุรสิทธิ์ อ้วนพรมมา วัชระ เหมือนโพธิ์  ศิริ กิจจริยะภูมิ และนภดล จันทร์เอี่ยม. 2554. ฤทธิ์ของน้ำส้มควันไม้ยูคาลิปตัส (Eucalyptus melliodora) ต่อเห็บโค (Boophilus spp.) . การประชุมวิชาการครั้งที่ 8 มหาวิทยาลัยเกษตรศาสตร์ กำแพงแสน 

สัตว์ที่มีเห็บเกาะดูดเลือดจำนวนมากจะส่งผลต่่อสุขภาพโดยตรง ทำให้เกิดภาวะโลหิตจางในสัตว์อายุน้อยจะทำให้การเจริญเติบโตช้้า แคระแกรน ส่วนในสัตว์ที่โตเต็มที่อาจซูบผอม ผลผลิตน้ำนมลดลง นอกจากนี้เห็บยังเป็นพาหะนำโรคร้ายแรงได้แก่โรค babesiosis anaplasmosis และ theileriosis
อ้างอิง
# หลุมขาว
thumb
ในสัมพัทธภาพทั่วไป ของอัลเบิร์ต ไอน์สไตน์ หลุมขาว  เป็นพื้นที่สมมติชนิดหนึ่งในทางทฤษฎีของกาลอวกาศซึ่งไม่มีสิ่งใดสามารถเข้าไปได้ แต่สสารและแสงสามารถหนีออกมาได้ (ตรงกันข้ามกับหลุมดำ) 
หลุมขาวปรากฏอยู่ในทฤษฎีหลุมดำนิรันดร์ อย่างไรก็ตามการเกิดหลุมดำสามารถเกิดได้ผ่านการยุบตัวอันเกิดจากแรงโน้มถ่วง แต่หลุมขาวยังไม่สามารถเกิดได้ผ่านกระบวนการทางกายภาพที่รู้จัก
# กาย เพียร์ซ
กาย เอดเวิร์ด เพียร์ซ (เกิด 5 ตุลาคม ค.ศ. 1967) เป็นนักแสดงชาวออสเตรเลียที่เกิดในอังกฤษ เขายังเป็นนักดนตรีอีกด้วย เป็นที่รู้จักในบทบาทเลโอนาร์ด เชลบี ในภาพยนตร์กำกับโดยคริสโตเฟอร์ โนแลน เรื่อง Memento, ร้อยโทเอ็ด เอกซ์เลย์ใน L.A. Confidential, แอดัม ไวต์ลี หรือ เฟลิเซีย จอลลีกูดเฟลโลว์ (แดร็กควีน) ใน The Adventures of Priscilla, Queen of the Desert, ไมก์ ยัง ในซีรีส์ทางโทรทัศน์ของออสเตรเลียเรื่อง Neighbours, บทบาทสมเด็จพระเจ้าเอดเวิร์ดที่ 8 ใน The King's Speech และบทบาทอัลดิช คิลเลียน ในไอรอนแมน 3 เขาได้รับรางวัลเอมมี และได้รับการเสนอชื่อเข้าชิงรางวัลลูกโลกทองคำ รางวัลแซกอวอร์ดส และรางวัลแซตเทิร์น
# มองก์ตัน
มองก์ตัน  เป็นเมืองในประเทศแคนาดา ในเวสต์มอร์แลนด์เคาน์ตี ทางตอนใต้ของรัฐนิวบรันสวิก บนฝั่งแม่น้ำเพทีโคดีแอก เป็นเมืองชุมสายรถไฟตั้งแต่อดีต ถึงแม้ว่าเมืองจะก่อตั้งในปี ค.ศ. 1733 แต่ถือว่าปีที่ก่อตั้งอย่างเป็นทางการคือปี ค.ศ. 1766 จากการอพยพของผู้อพยพชาวดัตช์จากฟิลาเดลเฟีย
# การเลือกตั้งผู้ว่าราชการกรุงเทพมหานคร พ.ศ. 2518
การเลือกตั้งผู้ว่าราชการกรุงเทพมหานคร พ.ศ. 2518 นับเป็น การเลือกตั้งผู้ว่าราชการกรุงเทพมหานครครั้งแรก โดยจัดการเลือกตั้งตาม พระราชบัญญัติระเบียบบริหารราชการกรุงเทพมหานคร พ.ศ. 2518ราชกิจจานุเบกษา, พระราชบัญญัติระเบียบบริหารราชการกรุงเทพมหานคร พ.ศ. ๒๕๑๘ , ฉบับพิเศษ, เล่ม 92, ตอนที่ 42, วันที่ 20 กุมภาพันธ์ พ.ศ. 2518, หน้า 1 ซึ่งกำหนดให้ผู้ว่าราชการกรุงเทพมหานครมาจากการเลือกตั้ง และจัดให้มีการเลือกตั้งในวันที่ 10 สิงหาคม 2518

 สถานการณ์ก่อนการเลือกตั้ง 
นับตั้งแต่มีการควบรวม จังหวัดพระนคร และ จังหวัดธนบุรี เข้าด้วยกันเป็น กรุงเทพมหานคร (ในการรวมครั้งแรก ใช้ชื่อว่า นครหลวงกรุงเทพธนบุรีราชกิจจานุเบกษา, ประกาศของคณะปฏิวัติ ฉบับที่ ๒๔ , เล่ม 88, ตอนที่ 144ก, วันที่ 21 ธันวาคม พ.ศ. 2514, หน้า 816-819 ก่อนเปลี่ยนชื่อเป็นปัจจุบันในปี 2515) ในปี 2514 สมัยรัฐบาล จอมพล ถนอม กิตติขจร

ตำแหน่งผู้ว่าราชการกรุงเทพมหานคร จะเป็นลักษณะการแต่งตั้งจาก กระทรวงมหาดไทย เหมือนกับจังหวัดอื่นๆ ของประเทศ ถึงแม้ กรุงเทพมหานคร ตามกฎหมายเป็น เขตปกครองส่วนท้องถิ่นรูปแบบพิเศษ ก็ตาม

จนกระทั่งมีการตรา พระราชบัญญัติระเบียบบริหารราชการกรุงเทพมหานคร พ.ศ. 2518 ขึ้น โดยใน มาตรา 21 ของพระราชบัญญัติฯ ได้กำหนดให้มีการเลือกตั้ง ผู้ว่าราชการกรุงเทพมหานคร ซึ่งก็ได้มีการจัดให้มีการเลือกตั้ง ผู้ว่าราชการกรุงเทพมหานครขึ้น วันที่ 10 สิงหาคม 2518 โดยกำหนดให้มีการเลือกตั้งสภากรุงเทพมหานครไปพร้อม ๆ กันด้วย

โดยการเลือกตั้งผู้ว่าราชการกรุงเทพมหานครครั้งนี้ เป็นการเลือกตั้งแบบเขตเดียว โดยเลือกผู้ว่าราชการกรุงเทพมหานคร 1 คน และ รองผู้ว่าราชการกรุงเทพมหานคร อีก 4 คน เป็น 1 คณะผู้สมัคร โดยผู้สมัครใดได้คะแนนเสียงมากที่สุดจะได้ดำรงตำแหน่งวิทยานิพนธ์เรื่อง "พฤติกรรมการลงคะแนนเสียงเลือกตั้งผู้ว่าราชการกรุงเทพมหานคร" โดย จุฑาทิพย์ สุขรังสรรค์ (คณะรัฐศาสตร์ จุฬาลงกรณ์มหาวิทยาลัย)

 ผู้สมัครรับเลือกตั้ง 
ในการเลือกตั้งครั้งนี้ มีคณะผู้สมัครทั้งหมด 5 คณะ ได้แก่:

 พรรคประชาธิปัตย์ - นำโดย ธรรมนูญ เทียนเงิน
 พรรคพลังใหม่ - นำโดย อาทิตย์ อุไรรัตน์
 กลุ่มพัฒนากรุงเทพธนบุรี - นำโดย ชมพู อรรถจินดา
 อิสระ - นำโดย เทียมบุญ ทินนบุตรา
 อิสระ - นำโดย ไถง สุวรรณทัต

 ผลการเลือกตั้ง 

ผลการเลือกตั้ง ปรากฏว่า นายธรรมนูญ เทียนเงิน จากพรรคประชาธิปัตย์ ได้รับเลือกตั้งไป ด้วยคะแนน 99,247 คะแนน ส่วนผู้สมัครรายอื่น ๆ อาทิ นายอาทิตย์ อุไรรัตน์ จากพรรคพลังใหม่ ได้ 91,678 คะแนน และนายชมพู อรรถจินดา ผู้สมัครอิสระได้ 39,440 คะแนน แต่ทว่ามีจำนวนผู้ออกมาใช้สิทธิคิดเป็นเพียงร้อยละ 13.86 เท่านั้น

แต่ทว่าหลังจากนั้น เมื่อนายธรรมนูญบริหารราชการในตำแหน่งไปได้เพียงปีเศษ ฝ่ายบริหารและฝ่ายนิติบัญญัติของกรุงเทพมหานคร เกิดความขัดแย้งกันอย่างรุนแรง นายธานินทร์ กรัยวิเชียร นายกรัฐมนตรี อาศัยอำนาจนายกรัฐมนตรีขณะนั้น สั่งให้ผู้ว่าราชการกรุงเทพมหานครและสภากรุงเทพมหานครพ้นจากตำแหน่งทั้งคณะ เมื่อวันที่ 29 เมษายน พ.ศ. 2520 แล้วแต่งตั้งผู้ว่าราชการกรุงเทพมหานครและสมาชิกสภากรุงเทพมหานครขึ้นทำหน้าที่แทน จนกระทั่งในปี พ.ศ. 2528 หรืออีก 10 ปีต่อมา จึงมีการเลือกตั้งผู้ว่าราชการกรุงเทพมหานครขึ้นมาอีกครั้งประวัติการเลือกตั้งผู้ว่าฯ กทม. จากเนชั่น แชนแนล
# โฆเมียล
โฆเมียล (,) เป็นเมืองศูนย์กลางการปกครองของแคว้นโฆเมียล และเมืองใหญ่อันดับที่ 2 ของประเทศเบลารุส มีประชากร 482,652 คน (การสำรวจประชากรใน ค.ศ. 2009) เมืองมีพื้นที่ 121 ตารางกิโลเมตร
# ทวีศักดิ์ สุภาศรี
ทวีศักดิ์  สุภาศรี (เกิด 21 ธันวาคม พ.ศ. 2484) เป็นอดีตสมาชิกสภาผู้แทนราษฎรจังหวัดเชียงใหม่ 2 สมัย  ได้รับเลือกตั้งครั้งแรกในการเลือกตั้ง พ.ศ. 2538 สังกัดพรรคชาติพัฒนา

 ประวัติ 
ทวีศักดิ์ สุภาศรี เกิดเมื่อวันที่ 21 ธันวาคม พ.ศ. 2484 ที่อำเภอบ้านธิ จังหวัดลำพูน เป็นบุตรของนายมา กับนางเตียม สุภาศรี สำเร็จการศึกษาระดับปริญญาตรี จากมหาวิทยาลัยราชภัฏเชียงใหม่ เมื่อปี พ.ศ. 2539ประวัติผู้สมัคร ส.ส.

 การทำงาน 
ทวีศักดิ์ สุภาศรี ประกอบอาชีพค้าขาย อาศัยอยู่ที่อำเภอไชยปราการ จังหวัดเชียงใหม่ ต่อมาได้เริ่มเข้าสู่งานการเมืองท้องถิ่น และได้รับเลือกเป็นสมาชิกสภาจังหวัด กระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ได้ลงสมัครรับเลือกตั้งในสังกัดพรรคชาติพัฒนา ในพื้นที่เขตเลือกตั้งที่ 4 จังหวัดเชียงใหม่ และได้รับเลือกตั้งในปีนั้นเป็นครั้งแรก และต่อมาในปี พ.ศ. 2539 ได้รับเลือกตั้งเป็นสมัยที่ 2 ในสังกัดพรรคการเมืองเดิมนักการเมืองท้องถิ่นจังหวัดเชียงใหม่. กรุงเทพฯ : สถาบันพระปกเกล้า. 2551

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้ย้ายมาสังกัดพรรคไทยรักไทย ซึ่งเป็นพรรคการเมืองที่มีกระแสตอบรับดีมากในพื้นที่จังหวัดเชียงใหม่ โดยลงสมัครรับเลือกตั้งในเขตเลือกตั้งที่ 9 แข่งขันกับนายยงยุทธ สุวภาพ ผู้สมัครหน้าใหม่จากพรรคประชาธิปัตย์ แต่ผลการเลือกตั้งในครั้งนั้น นายทวีศักดิ์ เป็นผู้สมัครเพียงคนเดียวของพรรคไทยรักไทย ที่ไม่ได้รับเลือกตั้งในจังหวัดเชียงใหม่ ต่อมาภายหลังพรรคจึงได้จัดสรรให้นายจุลพันธ์ อมรวิวัฒน์ บุตรชายของนายสมพงษ์ อมรวิวัฒน์ ลงสมัครแทน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๗ ตอนที่ ๒๕ ข หน้า ๒๗, ๑ ธันวาคม ๒๕๔๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๕ ตอนที่ ๒๓ ข หน้า ๕๐, ๒ ธันวาคม ๒๕๔๑
# ชาชัก (เมือง)
ชาชัก (,) เป็นเมืองในประเทศเซอร์เบีย เป็นเมืองศูนย์กลางการปกครองของเขตมอราวีชา เป็นเมืองอุตสาหกรรม ศูนย์กลางด้านวัฒนธรรม และศูนย์กลางการกีฬา มีประชากร 72,148 คน
# การสรรหาสมาชิกวุฒิสภาไทย พ.ศ. 2551
การสรรหาสมาชิกวุฒิสภาไทย พ.ศ. 2551 เป็นการสรรหาสมาชิกวุฒิสภาตามรัฐธรรมนูญแห่งราชอาณาจักรไทย พุทธศักราช 2550 มาตรา 296 และพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรและการได้มาซึ่งสมาชิกวุฒิสภา พ.ศ. 2550 กำหนดให้มีการสรรหาสมาชิกวุฒิสภา ในวันที่ 2 มกราคม พ.ศ. 2551ประกาศคณะกรรมการการเลือกตั้ง เรื่อง กำหนดวันสรรหาสมาชิกวุฒิสภา สมาชิกวุฒิสภาจากการสรรหามีวาระตั้งแต่ (19 กุมภาพันธ์ พ.ศ. 2551 - 18 กุมภาพันธ์ พ.ศ. 2554)

 ผลการสรรหา 
การสรรหาสมาชิกวุฒิสภา จำนวน 74 คน จากภาคส่วนต่างๆ 5 ภาค ดังนี้ประกาศคณะกรรมการการเลือกตั้ง เรื่อง ผลการสรรหาสมาชิกวุฒิสภา

 ภาควิชาการ 
 รองศาสตราจารย์กอบกุล พันธ์เจริญวรกุล
 นายคำนูณ สิทธิสมาน
 นายจำนงค์ สวมประคำ
 นายโชติรัส ชวนิชย์
 ศาสตราจารย์เกียรติคุณตรึงใจ บูรณสมภพ
 รองศาสตราจารย์ทรงศักดิ์ ศรีอนุชาต
 นายธนู กุลชล
 นายประสาร มฤคพิทักษ์
 รองศาสตราจารย์พรชัย สุนทรพันธุ์
 ศาสตราภิชานพินิจ กุลละวณิชย์
 พลตำรวจโท ยุทธนา ไทยภักดี
 นายวิทวัส บุญญสถิตย์
 ศาสตราจารย์วิรัติ พาณิชย์พงษ์
 ศาสตราจารย์สุกัญญา สุดบรรทัด
 นายสุรชัย เลี้ยงบุญเลิศชัย

 ภาครัฐ 
 นายจารึก อนุพงษ์
 นายเจตน์ ศิรธรานนท์
 นายฐิระวัตร กุลละวณิชย์
 พลเรือเอก ณรงค์ ยุทธวงศ์
 นายพิเชต สุนทรพิพิธ
 นายไพบูลย์ นิติตะวัน
 พลเอก เลิศรัตน์ รัตนวานิช
 นายสงคราม ชื่นภิบาล
 นายสมบูรณ์ งามลักษณ์
 พลโท สุจินดา สุทธิพงศ์
 นายสุพจน์ โพธิ์ทองคำ
 นายอนุศาสน์ สุวรรณมงคล
 พลอากาศเอก อาคม กาญจนหิรัญ
 พลตำรวจเอก อำนวย เพชรศิริ

 ภาคเอกชน 
 นายถาวร ลีนุตพงษ์
 นายธวัช บวรวนิชยกูร
 นายธีระจิตต์ สถิโรตมวงศ์
 นางนิลวรรณ เพชระบูรณิน
 นายบุญชัย โชควัฒนา
 นายพิชัย อุตมาภินันท์
 ร้อยโท ภูมิศักดิ์ หงษ์หยก
 นางยุวดี นิ่มสมบุญ
 นางรสสุคนธ์ ภูริเดช
 นายเรืองไกร ลีกิจวัฒนะ
 นายวรินทร์ เทียมจรัส
 นายวันชัย แสงสุขเอี่ยม
 พันตำรวจเอก สนธยา แสงเภา
 นายอโณทัย ฤทธิปัญญาวงศ์
 นางอุไร คุณานันทกุล

 ภาควิชาชีพ 
 พลตำรวจตรี เกริก กัลยาณมิตร
 นายชลิต แก้วจินดา
 นายตวง อันทะไชย
 รองศาสตราจารย์ทัศนา บุญทอง
 นางพรพันธุ์ บุณยรัตพันธุ์
 นายรุสดี บินหะยีสะมะแอ
 นายไรน่าน อรุณรังษี
 นายวิชาญ ศิริชัยเอกวัฒน์
 ศาสตราภิชานวิระ มาวิจักขณ์
 นายสมชาย แสวงการ
 นายสมัคร เชาวภานันท์
 พลเรือเอก สุรศักดิ์ ศรีอรุณ
 นายอนันต์ วรธิติพงศ์
 นายอนุรักษ์ นิยมเวช
 รองศาสตราจารย์อัจฉรา เตชฤทธิพิทักษ์

 ภาคอื่น 
 พันโท กมล ประจวบเหมาะ
 พลเอก เกษมศักดิ์ ปลูกสวัสดิ์
 พลอากาศเอก ณพฤษภ์ มัณฑะจิตร
 นางทิพย์วัลย์ สมุทรักษ์
 นายประสงค์ นุรักษ์
 ศาสตราจารย์พิเศษประสพสุข บุญเดช
 หม่อมราชวงศ์ปรียนันทนา รังสิต
 นายไพโรจน์ ถัดทะพงษ์
 นายมณเฑียร บุญตัน
 นายวรวุฒิ โรจนพานิช
 นายแวดือราแม มะมิงจิ
 พลตำรวจตรี สุเทพ สุขสงวน
 พลตำรวจเอก สุนทร ซ้ายขวัญ
 นายอนุศักดิ์ คงมาลัย
 นายอิทธิพล เรืองวรบูรณ์

 แหล่งข้อมูลอื่น 
 ข้อมูล สถิติ การสรรหาและการเลือกตั้ง สมาชิกวุฒิสภา พ.ศ. 2551 โดยสำนักงานคณะกรรมการการเลือกตั้ง
# ไฟรบวร์คอิมไบรส์เกา
ไฟรบวร์คอิมไบรส์เกา  เป็นเมืองในรัฐบาเดิน-เวือร์ทเทิมแบร์ค ประเทศเยอรมนี มีประชากรราว 230,000 คน เป็นเมืองทางตะวันตกเฉียงใต้ของประเทศ ระหว่างแม่น้ำไดรซัม ที่เชิงเขาด้านตะวันตกสุดของแบล็กฟอเรสต์ มีมหาวิหารยุคกลาง และมีมหาวิทยาลัยไฟรบวร์คที่เก่าแก่และมีชื่อเสียง เมืองตั้งอยู่ใจกลางของศูนย์กลางการทำไวน์ เป็นเมืองที่มีแดดและอบอุ่นที่สุดในเยอรมนี มีสถิติอุณหภูมิสูงสุดที่ 40.2 °C (104.4 °F)Website for the German Agricultural Society: Baden (read on January 1, 2008). 

 ระเบียงภาพ
# ซีหวังหมู่
ซีหวังหมู่ ("พระแม่ตะวันตก") เป็นเทวีตามศาสนาชาวบ้านจีนซึ่งปรากฏมาแต่โบราณกาล บันทึกแรกสุดเกี่ยวกับนางปรากฏบนกระดูกเสี่ยงทายอายุราวหนึ่งร้อยห้าสิบปีก่อนคริสต์ศักราชซึ่งมีเนื้อหาเป็นการสังเวย "ซีหมู่" (西母; "แม่ตะวันตก") แต่แม้บันทึกเหล่านี้มีขึ้นก่อนลัทธิเต๋า นางก็มักได้รับการจัดเข้าอยู่ในลัทธิเต๋า ชื่อของนางเองบ่งบอกว่านางเป็นสตรี เป็นราชนิกุล และสัมพันธ์กับภาคตะวันตก นางเริ่มได้รับความนิยมและเริ่มเชื่อถือกันว่าเป็นผู้ประทานอายุ โภคะ และสุขะตั้งแต่ช่วงสองร้อยปีก่อนคริสต์ศักราชในคราวที่ภาคตะวันตกและภาคเหนือของจีนสามารถติดต่อกันได้ดีขึ้นเพราะมีการเปิดเส้นทางสายไหม

ชื่ออย่างเป็นทางการของนางตามฝ่ายเต๋าคือ "เหยาฉือจินหมู่" ("แม่ทองสระหยก") ส่วนในปัจจุบัน นางเป็นที่รู้จักในชื่อ "หวังหมู่เหนียงเนียง" ตามสำเนียงกลาง หรือ "อ๋องโบ้เหนียวเหนียว" ตามสำเนียงฮกเกี้ยน
# เบน
เบน  อาจหมายถึง
สถานที่
ตัวละคร
เบน - ศัตรูของแบทแมน
ดาร์ธ เบน - ซิธลอร์ดในเรื่องแต่งชุดสตาร์ วอร์ส
# การเลือกตั้งสมาชิกสภาผู้แทนราษฎรจังหวัดเชียงใหม่ เขต 3 แทนตำแหน่งที่ว่าง พ.ศ. 2555
การเลือกตั้งซ่อมสมาชิกสภาผู้แทนราษฎรเขต 3 เชียงใหม่ พ.ศ. 2555 เป็นการเลือกตั้งสมาชิกสภาผู้แทนราษฎรจังหวัดเชียงใหม่ แทนที่ นางสาวชินณิชา วงศ์สวัสดิ์ ซึ่งศาลฎีกาแผนกคดีอาญาของผู้ดำรงตำแหน่งทางการเมือง มีคำพิพากษาให้พ้นสมาชิกสภาพ และตัดสิทธิ์ทางการเมือง

 ที่มา 
การเลือกตั้งซ่อมสมาชิกสภาผู้แทนราษฎรเขต 3 เชียงใหม่ พ.ศ. 2555 เกิดขึ้นเนื่องจากศาลฎีกาแผนกคดีอาญาของผู้ดำรงตำแหน่งทางการเมือง มีคำพิพากษาให้พ้นสมาชิกสภาพ และตัดสิทธิ์ทางการเมือง ของนางสาวชินณิชา วงศ์สวัสดิ์ ส.ส. เดิมในพื้นที่จากการเลือกตั้งเมื่อวันที่ 3 กรกฎาคม พ.ศ. 2555 ของพรรคพรรคเพื่อไทย ทำให้ตำแหน่งในเขตนี้ (อำเภอสันกำแพง อำเภอดอยสะเก็ด และอำเภอแม่ออน) ว่างลง คณะกรรมการการเลือกตั้ง (กกต.) จึงมีมติให้มีการเลือกตั้งซ่อมในวันที่ 2 มิถุนายน พ.ศ. 2555

 ผู้สมัคร 
มีผู้สมัครรับเลือกตั้ง 3 คน ดังนี้
 พรรค ผู้สมัคร หมายเลข   เพื่อไทย  เกษม นิมมลรัตน์  <center>1<center>  ประชาธิปัตย์  กัลยกรณ์ เจียมกิจวัฒนา  <center>2<center>  เพื่อแผ่นดิน  อนุชา รุ่งตรานนท์  <center>3<center>

 พรรคเพื่อไทย : เกษม นิมมลรัตน์ 
พรรคเพื่อไทย มีมติส่ง เกษม นิมมลรัตน์ ลงสมัครรับเลือกตั้งแทนตำแหน่งที่ว่าง โดยมีการแถลงเปิดตัวในวันที่ 30 เมษายน พ.ศ. 2555 โดยยิ่งลักษณ์ ชินวัตร นายกรัฐมนตรี และยงยุทธ วิชัยดิษฐ รองนายกรัฐมนตรีและรัฐมนตรีว่าการกระทรวงมหาดไทย ในฐานะหัวหน้าพรรคเพื่อไทย

นายเกษม เป็นคนสนิทของตระกูลวงศ์สวัสดิ์ เกิดเมื่อวันที่ 26 ตุลาคม พ.ศ. 2507 เป็นชาวตำบลป่าแดด อำเภอเมืองเชียงใหม่ จังหวัดเชียงใหม่ สำเร็จการศึกษาจากโรงเรียนมงฟอร์ตวิทยาลัย ปริญญาตรี วิศวกรรมศาสตรบัณฑิต และปริญญาโท วิศวกรรมศาสตรมหาบัณฑิต มหาวิทยาลัยเชียงใหม่ ตำแหน่งทางการเมือง อดีตเป็นผู้เชี่ยวชาญประจำตัว สส.เยาวภา วงศ์สวัสดิ์ (พ.ศ. 2544 - 2548)เพื่อไทยเปิดตัว"เกษม นิมมลรัตน์"ชิง ส.ส.เขต 3เชียงใหม่, ประธานสาขาพรรคเพื่อไทย จังหวัดเชียงใหม่ และตำแหน่งสุดท้ายคือที่ปรึกษานายกองค์การบริหารส่วนจังหวัดเชียงใหม่ (บุญเลิศ บูรณุปกรณ์)เกษม นิมมลรัตน์ ซ่อม สส.เชียงใหม่

เกษมเดินทางไปลงสมัครรับเลือกตั้งเป็นคนแรก ในวันแรกของการเปิดรับสมัคร โดยมียงยุทธ วิชัยดิษฐ และบุญทรง เตริยาภิรมย์ เดินทางไปให้กำลังใจ และเนื่องจากไม่มีผู้สมัครที่มาพร้อมกัน เกษมจึงได้รับ หมายเลข 1แห่ให้กำลังใจ "เด็กเจ๊แดง" สมัครเลือกตั้งซ่อมเชียงใหม่

 พรรคประชาธิปัตย์ : กัลยกรณ์ เจียมกิจวัฒนา 
ในส่วนของพรรคประชาธิปัตย์ มีมติส่ง กัลยกรณ์ เจียมกิจวัฒนา ลงสมัครรับเลือกตั้ง

กัลยกรณ์ เกิดเมื่อวันที่ 16 สิงหาคม พ.ศ. 2525 เป็นชาวตำบลแม่ปูคำ อำเภอสันกำแพง จังหวัดเชียงใหม่ สำเร็จการศึกษาจากโรงเรียนดาราวิทยาลัย ปริญญาตรี คณะศึกษาศาสตร์ มหาวิทยาลัยเชียงใหม่ และปริญญาโท คณะนวัตกรรมสังคม มหาวิทยาลัยรังสิต นางกัลยกรณ์ สมรสกับนายเทอดศักดิ์ เจียมกิจวัฒนา ผู้บริหารสถานีวิหคเรดิโอ แกนนำกลุ่มทหารเสือพระราชา (แนวร่วมกลุ่มคนเสื้อเหลือง)

กัลยกรณ์เดินทางไปลงสมัครรับเลือกตั้งในวันที่สองของการเปิดรับสมัคร โดยมีศิริวรรณ ปราศจากศัตรู รองหัวหน้าพรรคประชาธิปัตย์ และบุญยอด สุขถิ่นไทย เดินทางไปให้กำลังใจ โดยได้รับ หมายเลข 2

 พรรคเพื่อแผ่นดิน : อนุชา รุ่งประภานนท์ 
อนุชา รุ่งประภานนท์ เป็นชาวอำเภอดอยหล่อ จังหวัดเชียงใหม่ เดินทางมาสมัครในวันสุดท้าย ในนามพรรคเพื่อแผ่นดิน ได้รับหมายเลข 3ชิง สส.เขต 3 เชียงใหม่เดือดสามเส้า เพื่อแผ่นดินส่ง"อนุชา"บู๊ "ยิ่งลักษณ์"ถึงสนามบินกองเชียร์คับคั่ง

 ผลการเลือกตั้ง 

เขตการเลือกตั้งที่ 3 ประกอบไปด้วยอำเภอดอยสะเก็ด อำเภอสันกำแพง และอำเภอแม่ออน